Charline Mathias

Charline Mathias (født 23. mai 1992) er en luxembourgsk friidrettsutøver som konkurrerer i mellomdistanseløp. Hennes fremste internasjonale meritter er gull på 800 meter i Europalekene 2015 og gull på 1500 meter i De europeiske småstatslekene 2017.

 Idrettskarriere 
 2009 
Mathias deltok i De europeiske småstatslekene 2009, og fikk der to medaljer. Individuelt fikk hun bronse på 800 meter, bak Stella Christoforou og Martine Nobili. I tillegg deltok hun på 4 × 400 meter stafett, der Luxembourg vant gull.Cyprus 2009 - XIII Games of the Small States of Europe , besøkt 7. juni 2017. Samme år deltok hun i Ungdoms-VM i friidrett 2009, men ble der slått ut i semifinalene på 800 meter, med 16. beste tid.IAAF - 6th IAAF World Youth Championships - 800 metres girls - semi finals, besøkt 7. juni 2017.

I European Youth Olympic Festival 2009 deltok hun på 800 meter, og endte på sjetteplass.

 2010 
I junior-VM i friidrett 2010 løp hun på 2:09,73 i sitt innledningsheat på 800 meter, og gikk ikke videre til semifinalene.

 2013 
Hun vant tre medaljer i De europeiske småstatslekene 2013. Individuelt fikk hun sølv på 400 og 800 meter, der begge distansene ble vunnet av islandske Aníta Hinriksdóttir. Hun satte nasjonal rekord på 400 meter, med tiden 54,93, og hun satte også ny personlig rekord på 800 meter, med tiden 2.05,80. I tillegg kom Luxembourg på andreplass på 4 × 400 meter stafett, med Mathias på laget.

I juli deltok hun i U23-EM i friidrett 2013, men fikk 17. beste tid i innledningsheatene, og gikk dermed ikke til finalen.European Athletics - European Athletics U23 Championships - Tampere 2013, besøkt 8. juni 2017. I Jeux de la Francophonie 2013 fikk hun 13. beste tid i innledningsheatene, og gikk ikke til finalen, og Luxembourg kom på femteplass på 4 × 400 meter.

 2014 
Luxembourg konkurrerte i third league i Lag-EM i friidrett 2014, og Mathias kom der på tredjeplass på 800 meter. Dette ga 13 poeng i lagkonkurransen, der Luxembourg kom på sjetteplass totalt, og beholdt med det sin plass i denne divisjonen.European Athletics - European Athletics Team Championships Third League - Tblisi 2014, besøkt 8. juni 2017.

Hun deltok også i EM i friidrett 2014, der hun løp på 2.03,43 i innledningsheatet, som var 16. beste tid, men ble ikke blant de 16 som gikk videre til semifinalene. 

 2015 
Mathias vant sin første individuelle internasjonale gullmedalje i 2015, da hun vant 800 meter i De europeiske småstatslekene 2015 på Island.Iceland 2015 - Úrslit , besøkt 8. juni 2017. Her fikk også Luxembourg bronse på 4 × 400 meter stafett.

Hun deltok i friidrett under Europalekene 2015, og vant der 800 meter. Her ble det ikke delt ut medaljer i enkeltøvelser, og Luxembourg kom på syvendeplass i lagkonkurransen. Den 21. juli satte hun luxembourgsk rekord på 800 meter, i et stevne i Bellinzona i Italia, med tiden 2.01,30.Delano - Rio: Charline Mathias , besøkt 8. juni 2017.

Hun representerte landet sitt under VM i friidrett 2015 i Beijing, der hun ble slått ut i de innledende rundene på 800 meter.

 2016 
Hun deltok i Sommer-OL 2016 i Rio de Janeiro. På 800 meter løp hun på 2.09,30 i innledningsheatet, og gikk ikke videre i konkurransen.

 2017 
I EM i friidrett innendørs 2017 i Beograd ble hun slått ut i semifinalen, der hun løp på 2.05,93.

I mai deltok hun i De europeiske småstatslekene 2017, og vant 1500 meter med ny mesterskapsrekord på 4.21,59.

 Referanser 

 Kilder 
 Nasjonale rekorder utendørs 
 Nasjonale rekorder innendørs 

 Eksterne lenker 

  Profil hos European Athletics
  Profil hos All-Athletics 

Kategori:Luxembourgske mellomdistanseløpere
Kategori:Deltakere for Luxembourg under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Luxembourg under VM i friidrett 2015
Kategori:Fødsler i 1992
Kategori:Deltakere under Europalekene 2015
Kategori:Deltakere for Luxembourg under EM i friidrett 2018